burgasdotpro/wikipedia huggingface dataset:
Volejbal na Letných olympijských hrách 1980

Volejbal na Letných olympijských hrách 1980 bol volejbalový turnaj v rámci multišportového podujatia Letných olympijských hier 1980. Konal sa v Moskve, v Sovietskom zväze v dňoch od 20.31. júla 1980, za účasti 10 mužských a 8 ženských tímov. Nováčikmi turnaja boli mužské družstvá Juhoslávie a Líbye a ženské družstvá Brazílie a Bulharska. Volejbalový turnaj sa na hrách organizuje od roku 1964 a toto bolo jeho 5. vydanie. Dejiskom zápasov boli 2 arény: Malaja sportivnaja arena Lužniki a Universalnyj sportivnyj sal Družba. 
V mužskej kategórii získal olympijský titul domáci , ktorý vo finálovom stretnutí zvíťazil nad . U žien získal svoj tretí titul rovnako domáci , ktorý vo finále vyhral nad .
Zasadnutie FIVB.
Počas konania LOH 1980 sa v Moskve uskutočnilo zasadnutie Medzinárodnej volejbalovej federácie (FIVB). Rozhodlo sa na ňom o 6 nových členoch: Afganistan, Americké Panenské ostrovy, Cyprus, Nepál, Nikaragua a Palestína; počet členov FIVB sa tak navýšil na 135. Okrem toho sa na zasadnutí rozhodlo o dejiskách MS 1982 mužov (Argentína) a žien (Peru), MS juniorov (Venezuela) a junioriek (Mexiko) v roku 1981 a Svetového pohára 1981 mužov a žien (oba Japonsko).
Kvalifikácia.
Pozn: Bojkotujúce družstvá Číny a Tuniska nahradili Líbya s Česko-Slovenskom.
Pozn: Bojkotujúce družstvá Japonska, USA a Číny nahradili Bulharsko, Brazília s Maďarsko zo svetovej kvalifikácie.
Výsledky.
Mužský turnaj.
Play-off.
&lt;br&gt;
Valentin Kozmenko-Delinde

Valentin Kozmenko-Delinde (, ; 25. január 1951, Kyjevská oblasť, ZSSR, dnes Ukrajina) je slovenský divadelný režisér, scénograf, autor scénických dramatizácii, kostýmový výtvarník a divadelný pedagóg ukrajinského pôvodu. Od roku 2002 je občanom Slovenska.
Ako režisér pôsobil v Moskovskom umeleckom akademickom divadle. Spolupracoval s významnými divadelnými umelcami Georgijom Tovstonogovom, Olegom Jefremovom, Jurijom Ljubimovom, a poprednými hercami Innokentijom Smoktunovskim, Ljudmilou Gurčenkovou, Bohdanom Stupkom.
Narodil sa do rodiny učiteľov. Divadelnú réžiu vyštudoval na "Kyjevskej národnej univerzite divadla, kina a televízie Ivana Karpenka-Karyho". Následne ako režisér a scénograf pôsobil v "Národnom akademickom dramatickom divadle Ivana Franka", "Národnom akademickom divadle ruskej drámy Lesi Ukrajinky" a "Moskovskom umeleckom akademickom divadle".
Na Slovensku ako režisér pôsobil v Divadle Andreja Bagara v Nitre, Divadle Alexandra Duchnoviča v Prešove, Scéne JORIK pri Bábkovom divadle Košice. Funkciu šéfa činohry zastával v Štátnom divadle Košice a Divadle Jonáša Záborského v Prešove.
V roku 2008 skončil doktorandské štúdium vo vednom obore "teória a dejiny divadla" obhajobou dizertačnej práce "Rehabilitácia Systému Stanislavského" a získal vedecko-akademickú hodnosť "philosophiae doctor (PhD.)".
Vybrané inscenácie - Slovensko.
Divadlo Alexandra Duchnoviča v Prešove
Scéna JORIK Košice
Štátne divadlo Košice
Divadlo Jonáša Záborského v Prešove
Divadlo Andreja Bagara v Nitre
Divadlo vo Veži (Ateliér Maroša Kramára)
Vybrané inscenácie zo zahraničia.
Moskovské umelecké divadlo (MCHAT) im. A.P.Čechova (Moskva)
Ukrajinské národné akademické dramatické divadlo Ivana Franka (Kyjev)
Národné akademické dramatické divadlo ruskej drámy Lesi Ukrajinky (Kyjev)
Ľvovské divadlo pre mládež M. Gorkého (Ľvov)
Kyjevské akademické divadlo pre mládež na Lipkách (Kyjev)
Kyjevské akademické divadlo na Ľavom brehu (Kyjev)
Divadlo Wandy Siemaszkowej (Rzesów-PL)
International Theatre (USA)
Vybrané ocenenia.
Národná prémia Ukrajiny T.G.Ševčenka - 1997 
Prezidentský koncert na počesť 10. výročia Černobyľu 1996 (USA/UA)
Kyjevská pektoral (Киевская пектораль) - 1996
Národné ocenenie Poľského Ministerstva kultúry - 1991
Verejná správa (odvetvie)

Verejná správa je odvetvie národného hospodárstva, v systéme národných účtov Slovenskej republiky (podľa Klasifikácie inštitucionálnych sektorov a subsektorov) jedno z piatich základných odvetví národného hospodárstva (položka S.13), popri nefinančných korporáciách (S.11), finančných korporáciách (S.12), domácnostiach (S.14) a neziskových inštitúciách slúžiacich domácnostiam (S.15).
Na základe uvedenej klasifikácie sa verejná správa člení na:
Volejbal na Letných olympijských hrách 1984

Volejbal na Letných olympijských hrách 1984 bol volejbalový turnaj v rámci multišportového podujatia Letných olympijských hier 1984. Konal sa v Los Angeles, v Spojených štátoch v dňoch od 29. júla11. augusta 1984, za účasti 10 mužských a 8 ženských tímov. Nováčikmi turnaja boli mužské družstvá Argentíny a Číny a ženské družstvo Číny. Volejbalový turnaj sa na hrách organizuje od roku 1964 a toto bolo jeho 6. vydanie. Dejiskom zápasov bola aréna Long Beach Arena. 
V mužskej kategórii získalo olympijský titul domáce , ktoré vo finálovom stretnutí zvíťazilo nad . U žien získala titul , ktorá vo finále vyhrala nad domácim .
Kvalifikácia.
Pozn: Bojkotujúce družstvá Sovietskeho zväzu, Kuby, Poľska a Bulharska nahradili Čína, Tunisko, Taliansko a Kórejská republika.
Pozn: Bojkotujúce družstvá Sovietskeho zväzu, Kuby, NDR a afrického zástupcu nahradili Japonsko, Brazília, Kanada a NSR.
Výsledky.
Mužský turnaj.
Play-off.
&lt;br&gt;
Ipswich

Ipswich je hlavné mesto anglického grófstva Suffolk. Leží na rieke Orwell a žije v ňom 133 tisíc ľudí.
Ipswich je strediskom poľnohospodárskej oblasti, najdôležitejším priemyslom je potravinársky. Do roku 1987 v meste sídlila továreň na poľnohospodárske stroje Ransomes, Sims &amp; Jefferies.
V meste žil a pracoval Charles Dickens, Thomas Gainsborough, Horatio Nelson a William Lawrence Bragg.
Futbalový klub Ipswich Town FC, majster Anglicka z roku 1962 a víťaz Pohára UEFA 1981, hrá svoje zápasy na miestnom štadióne "Portman Road".
V meste sídli vysoká škola University Campus Suffolk a rozhlasová stanica BBC Radio Suffolk.
Na jeseň roku 2006 zabil v Ipswichi sériový vrah Steven Wright päť prostitútok. Vo februári 2008 bol odsúdený na doživotné väzenie.
V háji

V háji (pôvodne SME v háji) je slovenský internetový seriál z novinárskeho prostredia, ktorý bol vysielaný formou online televízie. Jednotlivé epizódy prvej série, vtedy uvádzanej ako tzv. „sitcomová príloha denníka "SME"“, sa nakrúcali v reálnych priestoroch redakcie v Bratislave. Po ukončení spolupráce s printovým médiom tvorcovia seriálu sfilmovali ďalšie dve série už pod revidovaným názvom, tieto v interiéroch webového portálu "topky.sk". Projekt sponzorsky zastrešovala najprv obchodná sieť Prior, neskôr sesterský portál internetovej spoločnosti Zoznam.sk.
Seriál produkovala trojica hlavných protagonistov – stvárnených Michaelou Čobejovou, Lubošom Kostelným a Richardom Stanke – na čele s režisérkou Martou Ferencovou. Scenáristicky sa pod dielo podpísal Jozef Koleják. V podobe vedľajších postáv sa v ňom, okrem iných, objavili napríklad Peter Batthyany, Matej Landl či opakovane Vladimír Hajdu; ten i v ženskej role.
Časové intervaly medzi jednotlivými epizódami boli spočiatku nepravidelné. Zatiaľ čo úvodné diely pilotnej série boli odvysielané s jeden až šesťdňovým odstupom, počnúc štvrtou kapitolou sa ich čas uvedenia ustálil na týždennej báze. Podobné časové posuny vo vysielaní zaznamenala i druhá séria; týždenne až od druhej časti. Záverečnú sériu sitcomu vysielali už v dvojtýždňovej periodicite.
Vzhľadom na svoj virtuálny formát a rozsah pravdepodobne ide o prvý pôvodný seriál tohto druhu na Slovensku. Ako taký ho preto médiá vnímali ako nízkonákladovú alternatívu na poli internetovej televíznej zábavy.
Volejbal na Letných olympijských hrách 1988

Volejbal na Letných olympijských hrách 1988 bol volejbalový turnaj v rámci multišportového podujatia Letných olympijských hier 1988. Konal sa v Soule, v Kórejskej republike v dňoch od 17. septembra2. októbra 1988, za účasti 12 mužských a 8 ženských tímov. Nováčikmi turnaja boli mužské družstvá Francúzska a Švédska. Volejbalový turnaj sa na hrách organizuje od roku 1964 a toto bolo jeho 7. vydanie. Dejiskom zápasov boli 3 arény: Jamsil Indoor Stadium, Hanyang University Gymnasium a Saemaul Sports Hall. 
V mužskej kategórii obhájilo olympijský titul , ktoré vo finálovom stretnutí zvíťazilo nad . U žien získal svoj štvrtý titul , ktorá vo finále vyhral nad .
Kvalifikácia.
Pozn: Bojkotujúce družstvo Kuby nahradilo Taliansko zo svetovej kvalifikácie.
Pozn: Bojkotujúce družstvo Kuby a afrického zástupcu nahradili USA a Brazília.
Výsledky.
Mužský turnaj.
Play-off.
&lt;br&gt;
Pokémon Go

Pokémon Go (štylizované ako Pokémon GO) je mobilná aplikácia a videohra založená na princípe rozšírenej reality vyvinutá spoločnosťou Niantic. Na produkcii sa podieľala aj firma The Pokémon Company, ktorú spoluvlastní Nintendo. Hra bola spustená v júli 2016.
Prostredníctvom aplikácie prepája herné prostredie s reálnym svetom, na čo využíva GPS a kameru telefónu.
Priebeh hry.
Hra sa začína vytvorením postavy a upravením jej vzhľadu. V okolí sa potom začnú objavovať Pokémoni, ktorí sa dajú chytiť do Pokéballov, ktoré po nich hráč hádže. Na mape sa dajú nájsť Poké Stops, čo sú dôležité body, v okolí ktorých sa vyskytujú Pokémoni a ktorých návšteva tiež hráčom dá rôzne užitočné predmety, ako napríklad nové Pokébally, uzdravovacie nápoje pre Pokémonov, ale i vajíčka, ktoré sa liahnu po prejdení určitej vzdialenosti. Týmito akciami hráči získavajú skúsenostné body a zvyšuje sa im ich úroveň.
Po dosiahnutí 5. úrovne si hráč zvolí členstvo v jednom z troch tímov: červený tím Valor, modrý Mystic a žltý Instinct. Od tohto momentu môže v takzvaných Gyms (špeciálny druh Poké Stopov) bojovať proti Pokémonom z iných tímov. Súboje prebiehajú v reálnom čase a je v nich nastavený časový limit, počas ktorého musia hráči nepriateľských Pokémonov poraziť. Boje fungujú tak, že ťukaním na displej hráč opakuje Pokémonov primárny, slabý útok, ktorého používanie postupne nabije silný sekundárny útok. Po porážke všetkých nepriateľských Pokémonov daný Gym ovládne frakcia hráča, ktorý zvíťazil a na obranu tohto miesta sa môžu pripojiť ďalší náhodní hráči z rovnakej frakcie.
Súčasťou hry sú aj rôznorodé denné misie, ktoré hráči dostávajú návštevou Poké Stopov, ale aj špeciálne komplexnejšie misie zložené z viacerých úloh, ktoré do hry bývajú pridané pri výnimočných udalostiach (väčšinou pri príležitosti pridania nejakého mýtického Pokémona do hry).
Afrodeisios z Élidy

Afrodeisios ("Afrodeisios") bol olympijský víťaz v jazdeckých pretekoch v roku 53.
Tiberios Klaudios Afrodeisios z Élidy, si na 208. olympijských hrách vybojoval víťazstvo v jazdeckých pretekoch. Dostihy (kelés) zaviedli v Olympii na 33. hrách v roku 648 pred Kr. Prvým víťazom tejto disciplíny bol Krauxidas z Krannónu. 
Olympijské víťazstvo Afrodeisia uvádza nápis na podstavci "IvO 226" (IvO = W. Dittenberger a K. Purgold, nápisy Olympia, Berlin 1896.) jeho nezachovanej sochy, archeológmi objavený v areále Olympie východne od Diovho chrámu.
Majstrovstvá sveta v interkrose 1999

Majstrovstvá sveta v interkrose 1999 boli prvé majstrovstvá sveta v interkrose, ktoré organizuje Medzinárodná interkrosová federácia (FIIC). Konali sa v Audergheme, v regióne Brusel, v Belgicku v dňoch od 2.4. apríla 1999, za účasti 6 mužských tímov. Titul získalo Česko, ktoré vo finálovom stretnutí zvíťazilo nad Quebecom.
TYS ’80

TYS´80 je hudobná skupina. Jej zakladatelia boli Miroslav Noga, Peter Poldauf, Pavol Juráň, Stanislav Král a Štefan Skrúcaný. Názov skupiny pochádza z citátu "...mládež naša, tys' držiteľkou rána..." od Pavla Országha Hviezdoslava.
Naspievali asi dvadsať skladieb a s najznámejšou piesňou "Najlepší zo všetkých svetov" (hudba Pavol Hammel, text Boris Filan) vystúpili v roku 1983 na Bratislavskej lýre , kde získali striebornú lýru a na festivale Bystrické zvony 1983. Rok nato sa skupina rozpadla.
Zdroj:časopis HUDOBNÝ ŽIVOT 83 /číslo 13/vydaný 4.7.1983 http://xn--h-toa.hc.sk/1983/hz_13_1983.pdf
Dórotheos z Rodosu

Dórotheos ("Dórotheos") bol olympijský víťaz v behu na jedno stadion v roku 216 pred Kr.
Dórotheos z Rodu bol na 141. olympijských hrách v roku 216 pred Kr. korunovaný olivovým vencom za víťazstvo v behu na jedno stadion. Beh na vzdialenosť jedného stadia sa v Olympii zaviedol už na počiatku hier, t. j. v roku 776 pred Kr. a bol hlavným pretekom aj po zavedení ďalších súťažných disciplín. Menom víťaza tohto preteku sa označovala celá olympiáda.
Meno olympionika Dórothea je uvedené v zozname olympijských víťazov od starovekého historika Eusebia z Kaisareie, ktorý vo vyhotovovaní tohto zoznamu čerpal z písomnosti Iulia Africana, autora diel, zachovaných prevažne len vo fragmentoch.
Majstrovstvá sveta v interkrose 2000

Majstrovstvá sveta v interkrose 2000 boli v poradí 2. majstrovstvá sveta v interkrose, ktoré organizuje Medzinárodná interkrosová federácia (FIIC). Konali sa v Kostelci nad Černými lesy, v Stredočeskom kraji, v Česku v dňoch od 21.23. apríla 2000, za účasti 6 mužských tímov. Okrem šiestich hrajúcich družstiev na turnaj pricestovali aj pozorovatelia zo Švajčiarska. Zápasy sa odohrali v hádzanárskej hale klubu TJ SOKOL Kostelec nad Černými lesy. Titul získal Quebec, ktorý vo finálovom stretnutí zvíťazil nad domácim Českom.
Čremchová ulica

Čremchová ulica je ulica v Bratislave, v mestskej časti Nové Mesto. Nachádza sa v miestnej časti Koliba. Je pomenovaná podľa stromu čremcha. 
Tiahne sa od Bellovej po Brečtanovú. Tvorí ju zástavba rodinných domov.
Andrea Leadsomová

Andrea Leadsomová, rodená Andrea Jacqueline Salmon (* 13. máj 1963, Aylesbury, Spojené kráľovstvo) je britská politička za Konzervatívnu stranu.
Od volieb v roku 2010 je poslankyňou parlamentu, od mája 2015 bola ministerkou pre energetiku a zmeny klímy v druhej vláde Davida Camerona.
Po referende o britskom členstve v EÚ v roku 2016 a potom, čo líder konzervatívcov a premiér David Cameron oznámil svoj úmysel rezignovať, vybrali konzervatívny poslanci sprvu dve jeho možné nástupkyne, Theresu Mayovú a Andreu Leadsomovou. Leadsomová však dostala oveľa menej hlasov ako jej súperka a preto 11. júla svoju kandidatúru vzdala.
Je vydatá a má tri deti. Vyštudovala politológiu a pred vstupom do politiky pracovala v bankovom sektore.
Brečtanová ulica (Bratislava)

Brečtanová ulica je ulica v Bratislave, v mestskej časti Nové Mesto. Nachádza sa v miestnej časti Koliba. Je pomenovaná podľa rastliny brečtan. 
Tiahne sa od Bárdošovej, sú na ňu kolmé Mandľovníková, Deviata, Záruby a Čremchová. Tvorí ju zástavba rodinných domov. Na Brečtanovej 1 sa nachádzajú Filmové ateliéry Koliba, v ich priestoroch má sídlo TV JOJ.
Drohobyč

Drohobyč (; ; ; ) je mesto v Haliči na západe Ukrajiny, zhruba 60 km juhozápadne od Ľvova; spadá pod Ľvovskú oblasť (ktorej je druhým najväčším mestom) a je centrom Drohobyčského rajónu; v rokoch 19391959 bolo centrom Drohobyčskej oblasti. Mesto leží na sútoku riek Tysmenycja a Seret, prítokoch Dnestra. Prvé zmienky sú z roku 1387. V roku 2006 tu žilo necelých 80 000 obyvateľov.
Drohobyč leží na železničnej trati StryjSambir; odbočuje tu trať do obľúbeného letoviska Truskavec a do mesta Boryslav.
Rodáci.
V blízkosti mesta sa narodil básnik Ivan Franko (*1856† 1916). 
Chrystyna Solovijová (*1993) 
Bruno Schulz (12. 7. 1892 – 19.12. 1942 - zastrelený na ulici v Drohobyči nemeckým vojakom) - polský spisovateľ, literárny kritik, maliar a grafik.
Mandľovníková ulica

Mandľovníková ulica je ulica v Bratislave, v mestskej časti Nové Mesto. Nachádza sa v miestnej časti Koliba. Je pomenovaná podľa mandľovníka. 
Je spojnicou medzi Brečtanovou a Jedenástou, kolmá na Deviatu. Tvorí ju zástavba rodinných domov.
Jedenásta ulica

Jedenásta ulica je ulica v Bratislave, v mestskej časti Nové Mesto. Nachádza sa v miestnej časti Koliba. 
Tiahne sa od Brečtanovej ulice po Mandľovníkovú. Tvorí ju zástavba rodinných domov.
Deviata ulica

Deviata ulica je ulica v Bratislave, v mestskej časti Nové Mesto. Nachádza sa v miestnej časti Koliba. 
Tiahne sa od Brečtanovej ulice po Dvanástu ulicu, je rovnobežná s ulicou Záruby, križujú ju Desiata a Jedenásta. Tvorí ju zástavba rodinných domov.
Dvanásta ulica

Dvanásta ulica je ulica v Bratislave, v mestskej časti Nové Mesto. Nachádza sa v miestnej časti Koliba. 
Je pokračovaním Čremchovej ulice, je rovnobežná s Desiatou ulicou. Tvorí ju zástavba rodinných domov.
Desiata ulica

Desiata ulica je ulica v Bratislave, v mestskej časti Nové Mesto. Nachádza sa v miestnej časti Koliba. 
Je kolmá na Deviatu, rovnobežná s Jedenástou a Dvanástou. Tvorí ju zástavba rodinných domov.
Záruby (Bratislava)

Záruby je ulica v Bratislave, v mestskej časti Nové Mesto. Nachádza sa v miestnej časti Koliba. 
Je rovnobežná s Deviatou a Čremchovou. Tvorí ju zástavba rodinných domov.
Trinásta ulica

Trinásta ulica je ulica v Bratislave, v mestskej časti Nové Mesto. Nachádza sa v miestnej časti Koliba. 
Je kolmá na Čremchovú ulicu. Tvorí ju zástavba rodinných domov.
Majstrovstvá sveta v interkrose 2001

Majstrovstvá sveta v interkrose 2001 boli v poradí 3. majstrovstvá sveta v interkrose, ktoré organizuje Medzinárodná interkrosová federácia (FIIC). Konali sa v meste Lecco, v regióne Lombardsko, v Taliansku v dňoch od 13.16. apríla 2001, za účasti 6 mužských a 4 ženských tímov. Nováčikmi turnaja boli družstvá Švajčiarska a Ghany a prvýkrát sa organizoval aj ženský turnaj. Okrem hrajúcich družstiev pricestovali aj pozorovatelia z Maďarska, ktorým bola zverená organizácia nasledujúcich MS. V mužskej kategórii obhájil titul Quebec, ktorý vo finálovom stretnutí zvíťazil nad Českom. U žien zvíťazilo Česko po finálovej výhre nad Quebecom.
Pyrenejská ulica

Pyrenejská ulica je ulica v Bratislave, v mestskej časti Nové Mesto. Nachádza sa v miestnej časti Koliba. Je pomenovaná podľa pohoria Pyreneje. 
Tiahne sa od Čremchovej po Brusnicovú. Tvorí ju zástavba rodinných domov.
Brusnicová ulica (Bratislava)

Brusnicová ulica je ulica v Bratislave, v mestskej časti Nové Mesto. Nachádza sa v miestnej časti Koliba. Je pomenovaná podľa brusnice. 
Tiahne sa od Čremchovej po Krahulčiu, Sovia je na ňu kolmá. Tvorí ju zástavba rodinných domov.
Sovia ulica

Sovia ulica je ulica v Bratislave, v mestskej časti Nové Mesto. Nachádza sa v miestnej časti Koliba. Vznikla 29. marca 2007. Je pomenovaná podľa sovy. Je kolmá na Brusnicovú, napája sa na Čremchovú. Tvorí ju zástavba nových rodinných domov.
Jeséniova ulica

Jeséniova ulica je ulica v Bratislave, v mestskej časti Nové Mesto. Nachádza sa v miestnej časti Koliba. Je pomenovaná podľa Jána Jesenia (1566 – 1621), slovenského lekára. 
Tiahne sa od Podkolibskej po Bárdošovu. Na Jeséniovej 17 ma sídlo Slovenský hydrometeorologický ústav.
Jalovcová ulica

Jalovcová ulica je ulica v Bratislave, v mestskej časti Nové Mesto. Nachádza sa v miestnej časti Koliba. Je pomenovaná podľa ľudového názvu borievky obyčajnej. 
Tiahne sa od Bellovej po Čremchovú. Tvorí ju zástavba rodinných domov.
Hlavná ulica (Bratislava)

Hlavná ulica je ulica v Bratislave, v mestskej časti Nové Mesto. Nachádza sa v miestnej časti Koliba. 
Tiahne sa od Podkolibskej po Ôsmu.
Ôsma ulica

Ôsma ulica je ulica v Bratislave, v mestskej časti Nové Mesto. Nachádza sa v miestnej časti Koliba. 
Tiahne sa od Bellovej po Čremchovú. Tvorí ju zástavba rodinných domov.
Siedma ulica

Siedma ulica je ulica v Bratislave, v mestskej časti Nové Mesto. Nachádza sa v miestnej časti Koliba. 
Tiahne sa od Bellovej po Hlavnú. Tvorí ju zástavba rodinných domov.
Šiesta ulica

Šiesta ulica je ulica v Bratislave, v mestskej časti Nové Mesto. Nachádza sa v miestnej časti Koliba. 
Je spojnicou medzi Jeséniovou a Hlavnou. Tvorí ju zástavba rodinných domov.
Piata ulica (Bratislava)

Piata ulica je ulica v Bratislave, v mestskej časti Nové Mesto. Nachádza sa v miestnej časti Koliba. 
Tvorí spojnicu medzi Jeséniovou a Hlavnou, je rovnobežná so Šiestou. Tvorí ju zástavba rodinných domov.
Štvrtá ulica (Bratislava)

Štvrtá ulica je ulica v Bratislave, v mestskej časti Nové Mesto. Nachádza sa v miestnej časti Koliba. 
Je spojnicou medzi Jeséniovou a Hlavnou. Tvorí ju zástavba rodinných domov.
Tretia ulica (Bratislava)

Tretia ulica je ulica v Bratislave, v mestskej časti Nové Mesto. Nachádza sa v miestnej časti Koliba. 
Je spojnicou medzi Jeséniovou a Hlavnou, je rovnobežná s Druhou, Husova je na ňu kolmá. Tvorí ju zástavba rodinných domov.
Druhá ulica (Bratislava)

Druhá ulica je ulica v Bratislave, v mestskej časti Nové Mesto. Nachádza sa v miestnej časti Koliba. 
Tvorí spojnicu medzi Jeséniovou a Husovou, je rovnobežná s Prvou a Treťou. Tvorí ju zástavba rodinných domov.
Prvá ulica (Bratislava)

Prvá ulica je ulica v Bratislave, v mestskej časti Nové Mesto. Nachádza sa v miestnej časti Koliba. 
Tvorí spojnicu medzi Jeséniovou a Husovou, je rovnobežná s Druhou. Tvorí ju zástavba rodinných domov.
Husova ulica (Bratislava)

Husova ulica je ulica v Bratislave, v mestskej časti Nové Mesto. Nachádza sa v miestnej časti Koliba. Je pomenovaná podľa Jána Husa († 1415), českého náboženského reformátora. 
Je rovnobežná s Jeséniovou, kolmá na Tretiu, Prvá a Druhá sú na ňu kolmé. Tvorí ju zástavba rodinných domov.
Pod Vachmajstrom

Pod Vachmajstrom je ulica v Bratislave, v mestskej časti Nové Mesto. Nachádza sa v lokalite Stráže. Vznikla 29. marca 2007.
Je kolmá na Jeséniovu ulicu. Tvorí ju zástavba nových rodinných domov.
Na tejto ulici býva známa slovenská herečka Zdena Studenková so svojim partnerom Braňom Kostkom.
Strážna ulica (Bratislava)

Strážna ulica je ulica v Bratislave, v mestskej časti Nové Mesto. Nachádza sa v lokalite Stráže, podľa ktorej je pomenovaná. Vznikla 29. marca 2007.
Tiahne sa od Jeséniovej ulice, Bobuľová a Na rozhliadke sú na ňu kolmé, Horná Vančurova do nej ústí.
Bobuľová ulica (Bratislava)

Bobuľová ulica je ulica v Bratislave, v mestskej časti Nové Mesto. Nachádza sa v miestnej časti Stráže.
Tiahne sa od Viniferovej po Strážnu.
Viniferová ulica

Viniferová ulica je ulica v Bratislave, v mestskej časti Nové Mesto. Nachádza sa v miestnej časti Stráže.
Vznikla 17. decembra 2009. Tiahne sa od Podkolibskej po Bobuľovú.
Bobuľová ulica

Bobuľová ulica je ulica:
Na rozhliadke

Na rozhliadke je ulica v Bratislave, v mestskej časti Nové Mesto. Nachádza sa v lokalite Stráže. Vznikla 29. marca 2007.
Je kolmá na Strážnu ulicu. Tvorí ju zástavba rodinných domov.
Vančurova ulica (Bratislava)

Vančurova ulica je ulica v Bratislave, v mestskej časti Nové Mesto. Nachádza sa v miestnej časti Stráže. Je pomenovaná podľa Vladislava Vančuru (1891 – 1942), českého spisovateľa. 
Tiahne sa od Jaskového radu, kríži ju Vidlicová ulica a následne dosahuje až po Hornú Vančurovu ulicu, ktorá sa od nej oddelila v apríli 2007. Ulicu tvorí zástavba rodinných domov.
Na Vančurovej 1 na rohu s Jaskovým radom sa nachádza Hotel Galéria (v minulosti Hotel Spirit), známy aj ako Motýlí dom. Má nezvyčajné avantgardné architektonické riešenie, bol vyhlásený za 45. najzvláštnejšiu stavbu na svete.
Horná Vančurova ulica

Horná Vančurova ulica je ulica v Bratislave, v mestskej časti Nové Mesto. Nachádza sa v lokalite Stráže. 
Vznikla 29. marca 2007, keď sa oddelila od Vančurovej ulice. Tiahne sa od Jeséniovej ulice, ústí do Strážnej ulice. Tvorí ju zástavba rodinných domov.
Pekná vyhliadka (ulica)

Pekná vyhliadka je ulica v Bratislave, v mestskej časti Nové Mesto. Nachádza sa v lokalite Stráže. Vznikla 29. marca 2007. Je pokračovaním Hornej Vančurovej ulice. Tvorí ju zástavba nových rodinných domov.
Suchá ulica (Bratislava)

Suchá ulica je ulica v Bratislave, v mestskej časti Nové Mesto. Nachádza sa v lokalite Stráže. 
Chrasťová ulica a Vančurova ulica sú na ňu kolmá. Tvorí ju zástavba rodinných domov.
Chrasťová ulica

Chrasťová ulica je ulica v Bratislave, v mestskej časti Nové Mesto. Nachádza sa v lokalite Stráže. 
Tiahne sa od Jaskového radu po Suchú ulicu. Tvorí ju zástavba rodinných domov.
Vosková ulica

Vosková ulica je ulica v Bratislave, v mestskej časti Nové Mesto. Nachádza sa v lokalite Stráže. Vznikla 29. marca 2007.
Tiahne sa kolmo od Hornej Vančurovej ulice, Križuje Chrasťovú ulicu. Tvorí ju zástavba rodinných domov.
Matúškova ulica (Bratislava)

Matúškova ulica je ulica v Bratislave, v mestskej časti Nové Mesto. Nachádza sa v lokalite Stráže. Je pomenovaná podľa Janka Matúšku (1821 – 1877), slovenského básnika. 
Tiahne sa od Jaskového radu po ulicu Pod Strážami. Na Matúškovej 10 majú sídlo spoločnosti Muzika CS, Doku CS, Kino CS a Film Europe Channel.
Vidlicová ulica

Vidlicová ulica je ulica v Bratislave, v mestskej časti Nové Mesto. Spadá do Katastrálneho územia Vinohrady. Nachádza sa v lokalite Stráže. 
Križuje Chrasťovú a Vančurovu. Tvorí ju zástavba rodinných domov.
História.
Už na leteckých snímkach z roku 1905 sa tvorí voľné usporiadanie domov, ktoré kopíruje dnešnú uličnú čiaru. Ulica bola prvýkrát zaznačená v mape v roku 1910, prechádza miestnymi časťami "Kurze Theil" a "Lange Theil." Neskôr v roku 1930 boli tieto časti nazvané Kurzesta a Langeteil. Kopec nad ulicou mal názov Wachtmeisterberg (293m n.m.), po ktorom dostala názov Wachtmeisterská ul., dnešná Vančurova ulica. Dnes sa tento vrch nazýva Stráže. 
V roku 1931 sa v mape nad vrchnou časťou Wachtmeisterskej ul. objavila ulica s názvom Vidlicová ulica. Táto ulica však z veľkej časti kopírovala dnešnú uličnú čiaru ulice Pod strážami a približne 150m dnešnej Vidlicovej ulice. O 2 roky neskôr ulicu v rovnako rozsahu môžeme nájsť pod názvom Vidličná ulica. 
V roku 1944 ulica dosahovala dĺžku približne 550m z čoho 250m tvorilo dnešnú časť ulice a zvyšných 300m ulicu Pod strážami. Nachádzali sa tu záhrady a niekoľko rodinných domov. Taktiež sa v tomto roku prvýkrát objavila krátka východná časť ulice (Dnešné domy s označením 1 až 8). Dnes slangovo nazývaná ako "Malá Vidlička" 
V roku 1960 sa ulica pretla s Chrasťovou ulicou. Časť ulice sa premenovala na Pod strážami, napriek tomu ulica dosahovala približne 420m 
V 1964 už ulica dosahovala dnešnú dĺžku 560m a nachádzalo sa tu odhadom 26 domov. 
Neskôr sa zvýšila zastavanosť ulice a dnes sa tu nachádza približne 70 domov. 
Dostupnosť.
V blízkosti Vidlicovej ulice sa nachádza občianska vybavenosť:
Komunita.
Informácie sa uverejňujú na stĺpe uličného osvetlenia na križovatke ulíc Vidlicová a Vančurova.
Pod Strážami

Pod Strážami je ulica v Bratislave, v mestskej časti Nové Mesto. Nachádza sa v lokalite Stráže. 
Križuje Matúškovu, je kolmá na Jaskový rad.
Na Pažiti (Bratislava)

Na Pažiti je ulica v Bratislave, v mestskej časti Nové Mesto. Nachádza sa v lokalite Stráže. 
Tiahne sa od Jaskového radu, je na ňu kolmá Matúškova ulica. Tvorí ju zástavba rodinných domov.
Jaskový rad

Jaskový rad je ulica v Bratislave, v mestskej časti Nové Mesto. Tiahne sa od Pražskej po Podkolibskú.
Názov ulice je odvodený od železničného tunela, nad ktorým sa ulica tiahne. Jask je archaickým názvom pre tunel.
Na Pažiti

Na Pažiti je ulica:
Na pažiti je ulica v Šaštíne-Strážoch, pozri Na pažiti (Šaštín-Stráže)
Podkolibská ulica

Podkolibská ulica je ulica v Bratislave, v mestskej časti Nové Mesto. 
Tiahne sa od Jaskového radu po Hlavnú ulicu. Pomenovaná je podľa miestnej časti Koliba. Je obsluhovaná trolejbusovou dopravou.
Nová Bellova ulica

Nová Bellova ulica je ulica v Bratislave, v mestskej časti Nové Mesto. Nachádza sa v lokalite Zlatá noha. Vznikla 29. marca 2007.
Tiahne sa od Podkolibskej po Bellovu. Tvorí ju zástavba nových rodinných domov.
Na varte

Na varte je ulica v Bratislave, v mestskej časti Nové Mesto. Nachádza sa v lokalite Zlatá noha. Vznikla 29. marca 2007.
Je kolmá na Podkolibskú, rovnobežná s ulicami Nová Bellova a Na Zlatej nohe. Tvorí ju zástavba nových rodinných domov.
Na Zlatej nohe

Na Zlatej nohe je ulica v Bratislave, v mestskej časti Nové Mesto. Nachádza sa v lokalite Zlatá noha. Vznikla 29. marca 2007.
Tiahne sa od ulice Na varte po ulicu Vtáčnik. Tvorí ju zástavba nových rodinných domov.
Vtáčnik (ulica)

Vtáčnik je ulica v Bratislave, v mestskej časti Nové Mesto. Nachádza sa v rovnomennej lokalite Vtáčnik. Je kolmá na Tupého ulicu, Na Zlatej nohe je na ňu kolmá.
Tupého ulica

Tupého ulica je členitá ulica v Bratislave, v mestskej časti Nové Mesto. Dĺžka Tupého ulice je približne 1,8 km. Tupého ulica sa na juhozápadnej strane pripája na ulicu Podkolibská a na severovýchodnej strane na ulicu Sliačska.
V mapách do roku 1945 je jej juhozápadná časť označovaná aj ako "Cesta do viníc". V rokoch 1945 až 1955 sa volala Kroftova ulica, po českom historikovi, politikovi a diplomatovi Kamilovi Kroftovi. Pri príležitosti 10. výročia oslobodenia Bratislavy ku koncu 2. svetovej vojny bola ulica premenovaná na Tupého, podľa českého robotníka, sociálnodemokratického funkcionára a priekopníka slovenského robotníckeho hnutia v Budapešti Františka Tupého.
Tupého ulica je priľahlá k neďalekej železničnej infraštruktúre vrátane hlavného rušňového depa Bratislava.
Daniel Fischer

Daniel Fischer môže byť:
Evita pre FEMINITY

Evita pre FEMINITY je internetový sitcom, vysielaný formou online televízie na portáli ženského magazínu "FEMINITY" a následne Telkáč.TV. Hlavnú postavu stvárnila Michaela Čobejová, ktorá projekt zastrešovala aj ako producentka, pod hlavičkou svojej umeleckej spoločnosti Sardinka Production. Jednotlivé epizódy seriálu sa nakrúcali v priestoroch interiérového štúdia Brik v Bratislave.
Asklépiades z Alexandrie (zápasník)

Asklépiades alebo Asklépiadés ("Asklépiades", iný prepis: "Asklépiadés") bol olympijský víťaz v zápasení v rokoch 193 a 197.
Markos Aurélios Asklépiades z Alexandrie bol na 243. a na 244. olympijských hrách korunovaný olivovými vencami za víťazstvá v zápasení. Epigrafický nález "IG V,1 666" (Inscriptiones Graecae, V,1. Inscriptiones Laconiae et Messeniae, ed. Walter Kolbe. Berlin 1913.) uvádza, že Asklépiades bol dvojnásobný "periodonikés" "„víťaz obehu“", t. j., že v tejto disciplíne nenašiel premožiteľa aj na ostatných celogréckych hrách počas dvoch období nazývaných olympiádami. Jednotlivé celogrécke hry sa totiž usporadúvali v rôznych obdobiach štvorročného cyklu, ktoré spolu tvorili "periodos" (pravidelný obeh).
Pekná Vyhliadka

Pekná Vyhliadka alebo Pekná vyhliadka môže byť:
Kominárska ulica

Kominárska ulica je ulica v Bratislave, v mestskej časti Nové Mesto. Tvorí spojnicu medzi Račianskou ulicou a Filiálnym nádražím. Na Kominárskej 2 a 4 má sídlo spoločnosť DOPRAVOPROJEKT.
Sokolská ulica (Bratislava)

Sokolská ulica je ulica v Bratislave, v mestskej časti Staré Mesto. 
Tiahne sa od Hlbokej cesty po Pražskú. Na Sokolskej 1/B sídli Liga otcov.
Nyarlathotep (poviedka)

Nyarlathotep je báseň v próze/poviedka, ktorej autorom je americký spisovateľ H. P. Lovecraft. Napísal ju v roku 1920, a v tom istom roku vyšla v novembrovom čísle "The United Amateur". Jedná sa o vôbec prvú zmienku o entite menom Nyarlathotep, „Hemžiacom sa chaose“, v rámci mýtu Cthulhu.
Na Slovensku poviedka vyšla pod názvom "Nyarlathotep" v knihe "Volanie Cthulhu a iné hrôzostrašné príbehy" vo vydavateľstve Sol Noctis v októbri 2023.
Dej.
Príbeh je napísaný v prvej osobe a začína popisom podivného a hrozivého napätia a nebezpečenstva, ktoré doľahlo na ľudstvo, pocitu, že vládu prevzali od známych bohov a síl bohovia a sily neznáme. Vtedy sa z Egypta vynoril Nyarlathotep, muž vyzerajúci ako faraón, tvrdiac o sebe, že "povstal z temnoty dvadsiatich siedmych storočí". Cestoval do civilizovaných krajín a predvádzal svoje neobyčajné schopnosti, zviazané s elektrinou a psychológiou. Všade, kde sa objavil, boli v noci ľudia sužovaní nočnými morami. 
Príbeh pokračuje príchodom Nyarlathotepa do mesta, kde žije rozprávač, ktorý zatúži vidieť jeho zázraky. Keď ich označí za trik a podvod, sú diváci vyhnaní nahnevaným Nyarlathotepom von do mesta. To sa pre jednotlivcov postupne mení, akoby cestovali všetci v čase do budúcnosti, kedy je opustené a chátra; následne zástup spolu s rozprávačom pokračuje zasneženou snovou krajinou do priepasti, lyricky opísanou ako odpudivý cintorín vesmíru za hranicami času, kde sa rozlieha skučanie fláut, dunenie bubnov a kde tancujú svoj pomalý a nezmyselný tanec temní slepí, nemí a nemysliaci poslední bohovia, ktorých dušou je Nyarlathotep.
Šinkovské

Šinkovské môže byť:
Majstrovstvá sveta v interkrose 2002

Majstrovstvá sveta v interkrose 2002 boli v poradí 4. majstrovstvá sveta v interkrose, ktoré organizuje Medzinárodná interkrosová federácia (FIIC). Konali sa v meste Szombathely, v Maďarsku v dňoch od 23.28. júla 2002, za účasti 6 mužských a 4 ženských tímov. Nováčikmi turnaja boli mužské družstvá Maďarska a Poľska a ženské družstvo Maďarska. Okrem toho sa v ženskom turnaji zúčastnil aj európsky zmiešaný tím, v ktorom sa predstavili hráčky zo Švajčiarska či Talianska. V mužskej kategórii získalo druhýkrát titul Česko, ktoré vo finálovom stretnutí zvíťazilo nad Quebecom. U žien zvíťazilo rovnako Česko po finálovej výhre nad Quebecom.
Isidóros z Alexandrie (olympionik)

Isidóros ("Isidóros") bol dvojnásobný olympijský víťaz v behu na jedno stadion v 2. storočí.
Isidóros alebo aj "Artemidóros" z Alexandrie bol na 243. a na 244. olympijských hrách v rokoch 193 a 197 korunovaný olivovými vencami za víťazstvá v behu na jedno stadion. Beh na vzdialenosť jedného stadia sa v Olympii zaviedol už na počiatku hier, t. j. podľa tradície v roku 776 pred Kr. a bol hlavným pretekom aj po zavedení ďalších súťažných disciplín. Menom víťaza tohto preteku sa označovala celá olympiáda.
Olympijské víťazstvá Isidóra sú uvedené v zozname olympijských víťazov od starovekého historika Eusebia z Kaisareie, ktorý vo vyhotovovaní tohto zoznamu čerpal z písomnosti Iulia Africana, autora diel, zachovaných prevažne len vo fragmentoch. Eusebios uvádza, že v roku prvého Isidórovho olympijského víťazstva vládol v Ríme (tri mesiace) cisár Helvius Pertinax a po ňom Didius Julianus.
Šinkovské (lokalita)

Šinkovské je lokalita v Bratislave, v mestskej časti Vajnory. Je tvorená zástavbou nových rodinných domov.
Do lokality patrí rovnomenná ulica Šinkovské, Buzalkova ulica, 29. marca 2007 v nej vznikli nové ulice Za mlynom, Šachorová a Široká. V rovnakom čase vedenie mestskej časti rozhodlo o zastavení výstavby inžinierskych sietí v tejto lokalite, keďže niektorí majitelia pozemkov nezaplatili svoj podiel (372 000 korún).
Veľký münsterlandský stavač

Veľký münsterlandský stavač, oficiálne "Großer Münsterländer Vorstehhund", je nemecké národné plemeno. Pridružuje sa k 7 FCI skupine, sekcia 1. Vznikol ako farebná varieta nemeckého dlhosrstého stavača, u ktorého sa začali vyskytovať čierno-biele šteniatka. Toto sfarbenie bolo síce zanedlho vylúčené ale poľovníci z Münsteru sa rozhodli naďalej chovať čierno-biele psy pre ich vynikajúce poľovné vlohy. Plemeno bolo uznané v roku 1908. Psi vynikajú skvelým čuchom, prácou po výstrele aj vo vode. Majú chuť pracovať a silný lovecký pud.
Vzhľad.
Veľký münsterlandský stavač by mal mať atletickú postavu, dĺžka trupu a výška v kohútiku by sa mali zhodovať. Dĺžka trupu môže prevyšovať výšku v kohútiku o . Telo by malo byť dobre osvalené, nie však ťažkopádne. Klus by mal byť pružný a plynulý.Výraz tváre ušľachtilý a inteligentný.
Povaha plemena.
Toto plemeno je zvyčajne opisované ako veľmi inteligentné, energické, pracovité a lojálne. Typickí sú nedôverčivosťou takže psi tohto plemena sú dobrí strážnici. Môžu byť trochu dominantný, nie však agresívny. Dobre vychádzajú s ostatnými zvieratami, taktiež vo svorke. Veľká trpezlivosť voči deťom. Majú vysoký stupeň inteligencie ale taktiež tvrdohlavosti. Plemeno je veľmi energické takže nie je vhodné do bytu, potrebuje pravidelný pohyb a výcvik.
Veľkosť.
Veľký münsterlandský stavač by mal mať od 60 do v kohútiku u psa, u feny 58 až 63. Váha by mala byť približne , psy však často vážia aj 35 kilogramov.
Srsť a sfarbenie.
Srsť by mala mať strednú dĺžku, podstatne dlhšia by mala byť na ušiach, na krku a hrudi, na zadnej strane predných nôh, na zadných nohách by mala srsť tvoriť tzv. nohavičky, na chvoste vytvára zástavu. Srsť by mala byť hustá, hladká, a jemná. Drsná srsť je neprípustná. Jediné povolené sfarbenie je čierno-biele. Kvôli výskytu piebald génu sa množstvo čiernej a bielej líši v závislosti na predispozíciach. Pes môže byť prevažne biely až po prevažne čierneho. Hlava musí byť vždy čierna, prípustná je biela lysinka. Koniec chvosta je zvyčajne biely. Zvyšok tela môže byť striekaný, bodkovaný.
Veľký münsterlandský stavač na Slovensku.
V súčasnosti sa na Slovensku nachádza jediná chovateľská stanica. Prvý a dosiaľ jediný vrh bol odchovaný koncom roka 2012. Dve tretiny šteniat zostalo na slovensku. Možnosť vidieť toto plemeno na výstavách alebo poľovačkách je vzácnosť. Na celom svete je približne len 3000 psov tejto rasy. Na slovensku je ich aktuálne približne 20. Naopak, u našich susedov, v Česku je týchto stavačov hojne. U nás sa plemeno pomaly ale isto dostáva do povedomia verejnosti.
Majstrovstvá sveta v interkrose 2003

Majstrovstvá sveta v interkrose 2003 boli v poradí 5. majstrovstvá sveta v interkrose, ktoré organizuje Medzinárodná interkrosová federácia (FIIC). Konali sa v Sherbrooke, v provincii Quebec, v Kanade v dňoch od 5.9. augusta 2003, za účasti 5 mužských a 3 ženských tímov. Nováčikmi turnaja boli mužské družstvo Kanady a ženské družstvá Kanady a Francúzska. Zápasy sa odohrali v hale "University of Sherbrooke". V mužskej kategórii získal druhýkrát titul Quebec, ktorý vo finálovom stretnutí zvíťazil nad Francúzskom. U žien zvíťazil rovnako Quebec po finálovej výhre nad Kanadou.
Svätovavrinecká ulica (Bratislava)

Svätovavrinecká ulica je ulica v Bratislave, v mestskej časti Nové Mesto. Vznikla v júni 2014. Je pomenovaná podľa Svätovavrineckého vína.
Nachádza sa v lokalite Vtáčnik. Je kolmá na Tupého ulicu. Tvorí ju zástavba nových rodinných domov.
Svätovavrinecká ulica

Svätovavrinecká ulica je ulica:
Pionierska ulica (Bratislava)

Pionierska ulica je ulica v Bratislave, v mestskej časti Nové Mesto. Je pomenovaná podľa Pionierskej organizácie.
Tiahne sa od Dobšinského ulice na východ pozdĺž železničnej trate, sú na ňu kolmé Kraskova, Ursínyho, Šuňavcova, Legerského, križuje Kyjevskú, následne sa lomí na juh, kde kolmo ústí do Račianskej – pri Výskumnom ústave zváračskom. Na tomto mieste sa nachádza zastávka MHD Pionierska, ktorá je obsluhovaná najmä električkami, počas dopravnej špičky pracovných dní aj autobusmi.
Uhrova ulica (Bratislava)

Uhrova ulica je ulica v Bratislave, v mestskej časti Nové Mesto. Nachádza sa v miestnej časti Kramáre. Je pomenovaná podľa Miloša Uhra (1904 – 1945), slovenského partizánskeho veliteľa. 
Tiahne sa od Hroznovej po Jahodovú. Na ulici sa nachádza Vila Jaroň.
Uhrova ulica

Uhrova ulica je ulica:
Lampos z Filippoi

Lampos ("Lampos") bol olympijský víťaz v tethrippe v roku 304 pred Kr.
Lampos z macedónskeho mesta Filippoi bol na 119. olympijských hrách korunovaný olivovým vencom za víťazstvo v tethrippe. Tethrippon sa v Olympii zaviedol na 25. hrách v roku 680 pred Kr.
Olympijské víťazstvo Lampa zaznamenal cestovateľ a spisovateľ Pausanias, ktorý v areále Olympie videl jeho sochu. Sám autor o tom píše: „"Vedľa Euantha stojí socha chovateľa koní a voz, na ktorý vstupuje akési dievča. Muž sa menuje Lampos a jeho vlasťou bolo najmladšie z miest v Macedónii nazvané po zakladateľovi Filippovi, synovi Amynta.""
Dievča, ktoré nastupovalo do voza bola pravdepodobne "neokrídlená" bohyňa Niké (bohyňa víťazstva).
Barbora Mokošová

Barbora Mokošová (* 10. marec 1997, Bratislava) je slovenská gymnastka, reprezentantka v športovej gymnastike v disciplíne viacboj na letnej olympiáde 2016 v Rio de Janeiro. Súčasťou reprezentácie je od roku 2006. Jej tímom je Slávia UK a trénerom Martin Zvalo. Výškou 168 cm je jednou z najvyšších gymnastiek celosvetovo.
Športová činnosť.
Na majstrovstvách sveta v Nanningu v roku 2014 dosiahla 26. miesto na kladine. Vo viacboji bola 19. na majstrovstvách Európy 2014 v Sofii, 17. na majstrovstvách Európy 2015 v Montpellieri, 18. vo finále viacboja na Európskych hrách 2015 v Baku. Svoj osobný rekord vo viacboji, 54,600 bodov dosiahla na pretekoch v Kiskunfelegyháze.
2. júna 2018 vyhrala v Slovinsku na podujatí Svetového pohára súťaž v bradlách. Na kladine získala tretie miesto a na prostných piate. Týždeň predtým získala druhé miesta na kladine a na bradlách.
Mokošová musela kvôli zraneniu členka vynechať Majstrovstvá sveta v roku 2018. Chcela by sa však zúčasniť Letnej olympiády 2020 v Tokiu, pomýšla aj na olympiádu 2024 v Paríži.
Na podujatí FIG World Challenge Cup v slovinskom Koperi zvíťazila v bradlách.
Olympijské hry 2016.
Mokošová olympijskú kvalifikáciu získala v apríli 2016 keď na testovacom podujatí v budúcom dejisku olympijských hier získala 43. miesto so ziskom 52,532 bodov vo viacboji. V Riu dostala známku 52,799 bodu čím sa dostala na 45. miesto vo viacboji. Ani po redukcii (do finále mohli len dve gymnastky z každej krajiny) sa nedostala na potrebné 24. miesto a do finále nepostúpila. Najvyššiu známku dostala za preskok: 13,933 bodu. Mokošová bola so svojim olympijským výkonom spokojná.
Olympijské hry 2020.
V októbri 2019 sa kvalifikovala na letnú olympiádu 2020 v Tokiu (plánovanú na rok 2021). Na Majstrovstvách sveta v nemeckom Stuttgarte získala 49,732 bodu a napriek predošlému zraneniu sa kvalifikovala na 19. mieste z 20.
Štúdium.
V roku 2020 absolvovala magisterské štúdium trénerstva a učiteľstva telesnej výchovy na Fakulte telesnej výchovy a športu Univerzity Komenského v Bratislave.
Filippos z Arkádie

Filippos ("Filippos") bol olympijský víťaz v boxe dorastencov v roku 292 pred Kr.
Filippos z Arkádie si pravdepodobne na 122. olympijských hrách vybojoval víťazstvo v boxe dorastencov. Box dorastencov ("pygmé paidón") zaviedli v Olympii na 41. hrách v roku 616 pred Kr. 
Záznam o olympijskom víťazstve Filippa uvádza nápis "IvO 174", IvO = W. Dittenberger a K. Purgold, nápisy Olympia, Berlin 1896.) na kovovej doske, pochádzajúcej z podstavca jeho nezachovanej sochy, objavený v areále Olympie. 
Olympijské víťazstvo Filippa z Arkádie (z Pellany) zaznamenal aj staroveký cestovateľ Pausanias, ktorý v Olympii videl jeho sochu. Filippova socha bola podľa Pausania dielom sochárskeho majstra Myróna, ktorý tvoril v 5. stor. pred Kr. Tvar písma na nápise "IvO 174" ale ukazuje na prelom 4. a 3. stor. pred Kr., preto Pausanias možno píše o inom športovcovi, alebo sochu zhotovil iný rovnomenný sochár.
Zac Efron

Zachary David Alexander Efron (* 18. október 1987, San Luis Obispo, Kalifornia, USA) je americký herec a spevák. Herectvu sa začal profesionálne venovať na začiatku 21. storočia, ale najviac ho preslávili filmy "High School Musical" (2006 – 2008). Tiež si zahral v hudobnom filme "Hairspray" (2007) a v komédii "Znovu 17" (2009). Odvtedy sa objavil vo filmoch ako "Silvestrovská noc" (2011), "Šťastlivec" (2012), "Susedia na odstrel" (2014), "Dirty Grandpa" (2016) a "Neighbors 2: Sorority Rising" (2016).
R-Studio

R-Studio je program, sada plne funkčných nástrojov pre obnovu dát. Obsahuje verzie pre operačné systémy Windows, Mac a Linux. Program je schopný obnoviť dáta z pevných diskov (HDD), diskov SSD, pamätí flash a ďalších externých a interných úložných zariadení. Je určený pre odborníkov na obnovu dát, ale môžu ho používať aj profesionáli z IT sféry a každodenný používatelia počítačov pre obnovu stratených súborov.
Zjednodušený program R-Undelete, ktorý vychádza z jadra R-Studio, je vyvíjaný a prístupný pre neprofesionálnych používateľov. Je určený len pre operačný systém Windows, má zjednodušené rozhranie, hexadecimálny editor, ale nemá podporu obnovy dát z polí RAID a sieťových dát. Pre domáce použitie je zdarma dostupný nástroj R-Undelete, ktorý dokáže obnoviť dáta zo súborového systému FAT/exFAT, ktorý je najčastejšie používaný na USB úložných zariadeniach a SD kartách v digitálnych fotoaparátoch a kamerách.
R-Undelete.
Program používa dva spôsoby obnovy dát:
Obsah programu.
Okrem programu pre obnovu dát obsahuje sada R-Studio navyše:
Sú k dispozícii verzie pre Windows Mac OSX a Linux. Všetky verzie majú rovnaké funkcie.
Slovenská mariánska cesta

Slovenská mariánska cesta je pútnická cyklomagistrála, spájajúca významné mariánske pútnické miesta na Slovensku. Začína v Gaboltove neďaleko Bardejova a dvojicou trás smeruje k šaštínskej bazilike Sedembolestnej Panny Márie. 
Magistrála vznikla s cieľom zvýšenia náboženského povedomia, histórie a zvýšenie návštevnosti katedrál, bazilík a významných miest. Obe trasy pútnickej cesty vytvárajú veniec miest, spojených s mariánskou úctou, no zároveň prinášajú pútnikom aj mnohé menej známe prírodné i kultúrne zaujímavosti Slovenska. Z dôvodu nedostatočných ubytovacích a stravovacích kapacít popri trase je navrhnutá ako cyklomagistrála.
Priebeh trasy.
Severná trasa.
Severná trasa má dĺžku 665 km a pri prevýšení 9 100 m je rozdelená na 11 etáp:
Južná trasa.
Južná vetva má 804 km, prevýšenie 9 500 m a je rozdelená na 12 etáp:
Fedor Ormis

Fedor Ormis môže byť:
Majstrovstvá sveta v interkrose 2004

Majstrovstvá sveta v interkrose 2004 boli v poradí 6. majstrovstvá sveta v interkrose, ktoré organizuje Medzinárodná interkrosová federácia (FIIC). Konali sa v Sursee, v kantóne Luzern, vo Švajčiarsku v dňoch od 10.13. júla 2004, za účasti rekordných 7 mužských a 4 ženských tímov. Nováčikom turnaja bolo mužské družstvo Slovenska. Zápasy sa odohrali v aréne Stadthalle Sursee. V mužskej kategórii získalo tretíkrát titul Česko, ktoré vo finálovom stretnutí zvíťazilo nad Kanadou. U žien zvíťazilo rovnako Česko po finálovej výhre nad Kanadou.
Čcheng-tu J-20

Čcheng-tu J-20 (; ) je čínske stealth jednomiestne dvojmotorové stíhacie lietadlo 5. generácie vyvíjané konštrukčnou kanceláriou Čcheng-tu (Chengdu Aircraft Industry Group – Skupina leteckého priemyslu Čcheng-tu). Predpokladá sa, že toto moderné bojové lietadlo bude zavedené do výzbroje čínskeho vojenského letectva v roku 2018. V nasledujúcich desaťročiach bude spolu s menším typom Šen-jang J-31 tvoriť podstatnú časť stíhacích zložiek čínskeho letectva.
Vznik a vývoj.
Prvé úvahy o bojovom lietadle novej generácie sa v Číne objavili už začiatkom 90-tych rokov. Išlo však len o teoretické práce, ktoré sa zaoberali možnosťami celkovej koncepcie a prípadným bojovým využitím nového lietadla.
Koncom 90-tych rokov bol spustený program J-XX, v ktorom proti sebe stáli konštrukčné kancelárie Šen-jang a Čcheng-tu. Na prelome rokov 2007 a 2008 bol za víťaza výberového konania vyhlásený návrh spoločnosti Čcheng-tu, ktorý neskôr získal oficiálne označenie J-20. V roku 2008 boli vyrobené dva technologické demonštrátory s trupovými číslami 2001 a 2002. Prvý let bol ohlásený na apríl 2010, kvôli komplikáciám sa však presunul na začiatok roka 2011.
Motory.
O pohon prototypov a prvých sériových lietadiel sa starajú dva ruské bližšie nešpecifikované motory z rodiny AL-31. Od roku 2019 boli nahradené čínskymi motormi WS-10C, ktoré však majú nižší výkon a kratšiu životnosť. Niektoré zdroje hovoria o použití nových ruských motorov AL-41F1A (Izdelije 117S) s ťahom 142 kN. Tieto motory sú pôvodne určené pre lietadlá Su-35S.
Do budúcnosti sa počíta s použitím čínskych motorov WS-15. Každý s maximálnym ťahom až 180 kN. Na vývoji týchto motorov sa začalo pracovať už v roku 2006. Prvý let s motormi WS-15 sa uskutočnil 29. júna 2023. Nové motory boli úspešne otestované na prototype J-20 so sériovým číslom 2052 v Chengdu Aircraft Corporation. Výkonnostné parametre a technické detaily motorov WS-15 nie sú známe. Z rozmazaných videí prototypu 2052 je však zjavné, že má výrazne skrátený vzlet než predchádzajúce J-20 poháňané motormi Al-31 alebo WS-10. Zároveň sa zdá, že nové motory majú výrazne nižšiu hlučnosť.
Výkonné motory umožňujú lietadlu let nadzvukovou rýchlosťou bez použitia prídavného spaľovania (tzv. supercruise).
Výzbroj.
J-20 nesie zbrane v troch vnútorných šachtách. Najväčšia šachta sa nachádza v strednej časti trupu, do ktorej je možné umiestniť napríklad štyri čínske rakety stredného až dlhého dosahu PL-15 alebo najnovšie PL-21. Dve menšie šachty pre rakety krátkeho dosahu PL-9 a PL-10 sa nachádzajú napravo a naľavo od centrálnej šachty.
Žiadne ďalšie informácie o kanónovej alebo protizemnej výzbroji nie sú momentálne k dispozícii.
Testovanie.
Prvý let Čcheng-tu J-20 sa v sprievode lietadla Čcheng-tu J-10 uskutočnil 11. januára 2011. Let trval približne 15 minút. Druhý let trvajúci 80 minút sa uskutočnil 17. apríla 2011 a tretí let, pri ktorom bol už aj zatiahnutý podvozok, sa uskutočnil 5. mája toho istého roku.
Používatelia.
 Čína
Majstrovstvá sveta v interkrose 2005

Majstrovstvá sveta v interkrose 2005 boli v poradí 7. majstrovstvá sveta v interkrose, ktoré organizuje Medzinárodná interkrosová federácia (FIIC). Konali sa v Prahe, v Česku v dňoch od 31. marca3. apríla 2005, za účasti 5 mužských a 4 ženských tímov. Česko bolo organizátorom svetového šampionátu druhýkrát, keď predtým hostilo toto podujatie v roku 2000, v Kostelci nad Černými lesy. Zápasy sa odohrali v aréne Sportovní hala Slavia. V mužskej kategórii obhájilo titul Česko, ktoré vo finálovom stretnutí zvíťazilo nad Talianskom. U žien zvíťazilo rovnako domáce Česko po finálovej výhre nad Kanadou.